Avonturier trap vir bewaring - In Beeld - Republikein
Wednesday, May 27th, 08:42:30
Avonturier trap vir bewaring
13 June 2019 | In beeld
Avonturier Steve Galloway het die halfpadmerk van sy 7 Riviere-reis met sy eg Namibiese SunCycles e-fiets gehaal. Ná 2 120 km het hy die Epupa-valle by die Kunenerivier bereik nadat hy drie weke gelede by die Oranjerivier weggespring het. Vir sy tweede skof sal hy op 1 Julie van Epupa af na Ngoma in die Zambezistreek die speke vir nog 1 800 km laat sing. Hy trap fiets ten bate van die Community Conservation Fund of Namibia van kommunale bewaringsgebiede. Foto Ron Swilling Cheetah-baas se ‘Eden’ verwoes in brand | Netwerk24
Cheetah-baas se ‘Eden’ verwoes in brand
Deur Elsje Du Toit 08 Junie 2017 13:00
Harold Verster se strandhuis in Knysna wat afgebrand het.
“Ons Eden, ons eiland in die son, het afgebrand.”
Só sê Harold Verster, uitvoerende hoof van die Vrystaat-Cheetahs (Edms.) Bpk., nadat hul strandhuis by Brenton-on-Sea ook in die slag gebly het met die brande wat tans by Knysna en Plettenbergbaai woed.
“Ons weet nog nie wat die presiese skade is nie, maar ons bure het ons laat weet die huis het afgebrand,” het hy Donderdag by navraag gesê.
“Hulle (die bure) moes vlug, want die vlamme het meters hoog gebrand.”
Dié vierslaapkamer-houthuis is nou al 36 jaar deel van sy familie en hulle het gereeld daar gaan vakansie hou.
Dit was nou dalk nie ’n mooi huis nie, maar dit was ’n lékker huis. Dit was ons stukkie versteekte paradys. Ons Eden, ons eiland in die son
“Dit was nou dalk nie ’n mooi huis nie, maar dit was ’n lékker huis. Dit was ons stukkie versteekte paradys. Ons Eden, ons eiland in die son.”
Hy sê op die foto wat hy van sy afgebrande huis gekry het, is daar net as oor.
“Die yskas, die stoof, álles is nou net ’n laag as.”
’n Familielid van die Wildernis sal binnekort na die huis gaan om die presiese skade te bepaal.
Harold Verster se Knysna-huis voordat dit afgebrand het.
Selfs Louise Klopper en haar man, Wouter, wat deel is van die Kloppers-maatskappy, is tans in Knysna.
“Dit is verskriklik!” sê sy.
“My hart breek. Ek het nog nooit so iets gesien nie.”
Hulle huis en die Kloppers in Knysna het gelukkig nie skade nie.
“Maar, as ek moet skat, is hier seker nou 20% van Knysna se inwoners sonder huise. Die hele Knysna brand. My hart is in stukke.”
’n Huis in puin ná die brande in Knysna. Foto: Louise Klopper
Die verwoestende brande in Brenton-on-Sea. Foto: Louise Klopper
‘n Hartverskeurende toneel ná die brande in Knysna. Foto: Louise Klopper
Huise en voertuie is in puin gelê. Foto: Louise Klopper
Dele van Knysna waar die brand byna geblus is, is pikswart. Foto: Louise Klopper
Die brande het alles uitgebrand. Foto: Louise Klopper
Meer oor: Harold Verster | Brenton-On-Sea | Knysna | Verwoes | Brand | Eden
DBV ontruim diere uit Knysna
Knysna: Nog ontruimings word nie verwag nie